Document ID: 32011D0487

A TANÁCS 2011/487/KKBP HATÁROZATA
(2011. augusztus 1.)
az Oszáma bin Ládennel, az Al-Qaida szervezet tagjaival és a Tálibánnal, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről szóló 2002/402/KKBP közös álláspont módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 29. cikkére,
mivel:
(1)
A Tanács 2002. május 27-én elfogadta a 2002/402/KKBP közös álláspontot (1).
(2)
Az ENSZ Biztonsági Tanácsa 2011. június 17-én elfogadta az 1989 (2011) határozatot („1989 (2011) ENSZ BT-határozat”), aggodalommal állapítva meg, hogy az Al-Qaida és a vele összeköttetésben álló egyéb személyek, csoportok, vállalkozások és szervezetek továbbra is veszélyt jelentenek a nemzetközi békére és biztonságra, továbbá újólag megerősítve a Biztonsági Tanács azon eltökélt szándékát, hogy e fenyegetés valamennyi vetületével szemben fellép.
(3)
Ennek alapján az 1989 (2011) ENSZ BT-határozat fenntartotta az 1333 (2000) határozat 8. pontja c) alpontjával, valamint az 1390 (2002) határozat 1. és 2. pontjával bevezetett korábbi korlátozó intézkedéseket az Al-Qaidával és a vele összeköttetésben álló egyéb személyekkel, csoportokkal, vállalkozásokkal és szervezetekkel szemben, beleértve az 1267 (1999) és az 1333 (2000) határozattal összhangban egységes szerkezetbe foglalt lista C. szakaszában („Az Al-Qaida szervezettel összeköttetésben álló személyek”) és D. szakaszában („Az Al-Qaida szervezettel összeköttetésben álló szervezetek, valamint egyéb csoportok és vállalkozások”) szereplő, valamint az 1989 (2011) ENSZ BT-határozat elfogadása időpontját követően listára vett személyeket, csoportokat, vállalkozásokat és szervezeteket is.
(4)
A 2002/402/KKBP közös álláspontot ennek megfelelően módosítani kell.
(5)
Az uniós végrehajtási intézkedéseket a 881/2002/EK tanácsi rendelet (2) határozza meg,
ELFOGADTA EZT A HATÁROZATOT:
1. cikk
A 2002/402/KKBP közös álláspont a következőképpen módosul:
1.
a cím helyébe a következő szöveg lép:
2.
az 1. cikk helyébe a következő szöveg lép:
„1. cikk
Ezt a közös álláspontot az 1267(1999) és az 1333 (2000) ENSZ BT-határozat értelmében összeállított, és az 1267(1999) ENSZ BT-határozattal felállított bizottság által rendszeresen felülvizsgálandó listában említetteknek megfelelően az Al-Qaida szervezet tagjaira, valamint a velük összeköttetésben álló egyéb személyekre, csoportokra, vállalkozásokra és szervezetekre kell alkalmazni.”
2. cikk
Ez a határozat az elfogadásának napján lép hatályba.
Kelt Brüsszelben, 2011. augusztus 1-jén.

Labels: 10
18
5